කොළඹ විහාරමහා දේවි උද්‍යානය අසල පිහිටි විශාල කණුවක් මතට නැග ඊයේ (14) උදේ සිට මාරාන්තික උපවාසයක් කළ පුද්ගලයා ඊයේ රාත්‍රී කොළඹ ගිනිනිවන හමුදාවේ දොඹකරයක් උපයෝගී කර ගනිමින් කුරුඳුවත්ත පොලීසිය විසින් බිමට ගෙන ඇත.පසුව එම පුද්ගලයා කොළඹ ජාතික රෝහලට ඇතුළත් කළ බව පොලිස් මාධ්‍ය ප්‍රකාශක පොලිස් අධිකාරී පි‍්‍රයශාන්ත ජයකොඩි මහතා දිනමිණට කීය.එම පුද්ගලයා හෝමාගම පදිංචි අගම්පොඩි මහේෂ් අසංග ද සොයිසා නමැති අයෙකු බවට පොලීසිය හඳුනාගත් බවත් ඒ මහතා කීය.මොහුගෙන් පොලීසිය ප්‍රශ්න කරන අතර මොහු එම උපවාසය කිරීමට හේතුව කුමක්දැයි යන්න මෙතෙක් අනාවරණය වී නොතිබිණි.ඊයේ උදේ එම පුද්ගලයා එකී කණුව මත සිට ප්‍රකාශ කොට ඇත්තේ තමාගේ දුක්ගැනවිල්ලක් ජනාධිපතිතුමාට ඉදිරිපත් කිරීම සඳහා මෙම උපවාසය සිදුකරන බවත්, ජනාධිපතිතුමාගේ ලේ ඥාතියකු හෝ එම ස්ථානයට පැමිණියහොත් ඉන් බිමට බසින බවයි..